বিগ বস তেলুগু ১

বিগ বস তেলুগু ১ ভারতীয় আপাতবাস্তব টেলিভিশন অনুষ্ঠান বিগ বসের তেলুগু সংস্করণের প্রথম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১৭ সালের ১৬ই জুলাই তারিখে উদ্বোধনী অনুষ্ঠানের মাধ্যমে শুরু হয়েছিল, যা ৭০ দিনের যাত্রা শেষে ২০১৭ সালের ২৪শে সেপ্টেম্বর তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল স্টার মার পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা এন. টি. রামা রাও জুনিয়র এই মৌসুমের উপস্থাপনা করেছেন।

১৬ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা শিব বালাজি জয়লাভ করেছেন, অন্যদিকে আদর্শ বালাকৃষ্ণ প্রথম রানার-আপ হয়েছেন। এছাড়াও হরি তেজা, নবদীপ পাল্লাপোলু এবং অর্চনা শাস্ত্রী ফাইনালে পৌঁছেছিলেন।

বিন্যাস
বিগ বস তেলুগু মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী শিব বালাজি

 স্থান  বাসিন্দা  পেশা      অবস্থা  ১  শিব বালাজি  অভিনেতা  দিন ১  দিন ৭০   ২  আদর্শ বালাকৃষ্ণ  অভিনেতা  দিন ১  দিন ৭০   ৩  হরি তেজা  অভিনেত্রী  দিন ১  দিন ৭০   ৪  নবদীপ পাল্লাপোলু  অভিনেতা  দিন ২৮  দিন ৭০   ৫  অর্চনা শাস্ত্রী  অভিনেত্রী  দিন ১  দিন ৭০   ৬  দীক্ষা পন্ত  অভিনেত্রী  দিন ১৫  দিন ৬৩   ৭  প্রিন্স সেসিল  অভিনেতা  দিন ১  দিন ৫৬   ৮  মুমাইত খান  অভিনেত্রী  দিন ১  দিন ৪৯   ৯  ধনরাজ কোরানানি  কৌতুকাভিনেতা  দিন ১  দিন ৪২   ১০  কতি কার্তিক  রাজনীতিবিদ  দিন ১  দিন ৪১   ১১  কল্পনা রাঘবেন্দ্র  সঙ্গীতশিল্পী  দিন ১  দিন ২৮   ১২  কতি মহেশ  চলচ্চিত্র সমালোচক  দিন ১  দিন ২৭   ১৩  ভিন্নাকোটা সমীর  অভিনেতা  দিন ১  দিন ২১   ১৪  মধু প্রিয়া  সঙ্গীতশিল্পী  দিন ১  দিন ১৪   ১৫  সম্পূর্ণেশ বাবু  অভিনেতা  দিন ১  দিন ৯   ১৬  জ্যোতি লক্ষ্মী  অভিনেত্রী  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস তেলুগুর মৌসুম
বিষয়শ্রেণী:২০১৭-এ ভারতীয় টেলিভিশন মৌসুম
বিষয়শ্রেণী:স্টার মার মৌলিক অনুষ্ঠান